Angelo Ogbonna

Obinze Angelo Ogbonna (født 23. mai 1988) er en italiensk fotballspiller som spiller for den engelske klubben West Ham United FC. Han har tidligere spilt for Torino, FC Crotone og Juventus. Ogbonna var også en del av Italias tropp til EM i fotball 2012.

Klubbkarrière 
Ogbonna begynte sin fotballkarrière hos Torino FC en gang på midten av 2000-tallet etter å ha blitt hentet til Torinos spillerakademi av klubbens speidere. Han fikk sin førstelagsdebut 11. februar 2007 i en Serie A-kamp mot Reggina Calcio. Den påfølgende 2007/2008-sesongen ble han lånt ut til FC Crotone, som da spilte i Lega Pro Prima Divisione, og spilte totalt 22 kamper for klubben.

I 2008/2009-sesongen var Ogbonna tilbake i Torino, hvor han i stor grad var reserve for de faste midtstopperne Cesare Natali og Marco Di Loreto. Etter at klubben rykket ned til Serie B mot slutten av 2009, ble Ogbonna tildelt kamper på førstelaget og spilte seg etterhvert til en fast plass på laget i den påfølgende 2009/2010-sesongen. Torino endte på andreplass i 2011/2012-sesongen, og rykket dermed opp igjen til Serie A. Den 2. februar 2012 skrev han under på en ny kontrakt med Torino, som bandt ham i klubben frem til 2016.

Juventus 
11. juli 2013 tok Ogbonna den medisinske testen på Torinos Fornaca, Isokinetic og Istituto di Medicina dello Sport. Etter å ha bestått den medisinske testen, signerte Ogbonna for byrivalen Juventus 11. juli 2013 en kontrakt verdt €13 millioner. Ogbonna signerte en femårskontrakt med klubben, som knyttet ham til Juventus frem til 30. juni 2018.

Landslagskarriere 
Ogbonna fikk sin landslagsdebut for  i vennskapskampen hjemme mot  den 11. november 2011 (2–0). Han ble deretter tatt ut i den italienske troppen til EM i fotball 2012 i Polen og Ukraina av landslagstrener Cesare Prandelli.

Han ble tatt ut i s EM-tropp til EM i Frankrike 2016.

Referanser

Eksterne lenker 
 

Italienske fotballspillere
Spillere i Fotball-EM 2012
Spillere i Fotball-EM 2016
Fotballspillere for Torino FC
Fotballspillere for FC Crotone
Fotballspillere for Juventus FC
Fotballspillere for West Ham United FC
Personer fra provinsen Frosinone